EPOXIGYANTA WORKSHOP (tenger,óra,kép,torta állvány, tálca)-2026.10.24. 11.00-17.00
Nem szükséges semmilyen előképzettség vagy művészi tapasztalat - akkor is bátran jöhetsz, ha még soha nem készítettél hasonlót. Profi segítség mellett, lépésről lépésre haladva te magad készíted el a saját alkotásodat. A megfelelő munkakörnyezetet, minőségi alapanyagokat, eszközöket és szakmai támogatást én biztosítom - a sikerélmény és természetesen az elkészült alkotás pedig a tiéd marad. Ha mindig is érdekelt, hogyan készülnek azok a különleges epoxigyanta alkotások, amelyek videói, fotói újra és újra szembejönnek veled az interneten, de nem tudtad, hogyan kezdj hozzá, milyen alapanyagokra van szükség, vagy egyáltalán hol érdemes elindulni - itt a helyed. Egy kötetlen, barátságos hangulatú workshop keretein belül átfogó tudást kapsz az epoxigyanták típusairól, felhasználási területeiről, keverési arányairól, valamint a biztonságos munkakörnyezet kialakításáról is. A workshop végére olyan gyakorlati tudással gazdagodhatsz, amelynek segítségével később akár önállóan is magabiztosabban vághatsz bele hasonló alkotások készítésébe - felesleges idő, pénz és anyagpazarlás nélkül. Választható tematikák és méretek Absztrakt: 38 cm-es óra(kör), 38 cm-es kép(kör), 38 cm-es tálca, tortaállvány + 2 db alátét, 50x50 cm-es kép, 50x70 cm-es kép Az epoxigyantán kívül különböző kövekkel, kristályokkal és ásványokkal dolgozunk, amelyekkel még egyedibbé és látványosabbá teheted az alkotásodat. A képeken látható színek csak inspirációként szolgálnak - természetesen teljesen más, egyedi színvilágot is választhatsz, így az elkészült alkotás valóban a saját stílusodat tükrözi majd. Tengerpart tematika: Van otthon egy marék homokod, kagylód vagy csigád egy kedves nyaralásról? Hozd magaddal, és építsd bele a saját alkotásodba, hogy még személyesebb emlék szülessen. A workshop során megtanulhatod, hogyan készülnek a látványos tengerparti alkotások: különböző partszakaszok kialakítását, a hullámtechnikákat, a színátmeneteket és a mélységhatások létrehozását is végigvesszük. Az alkotáshoz használt színeket minden esetben te választod ki, így teljesen egyedi mű készülhet. A workshopokon kis létszámú csoportokban dolgozunk annak érdekében, hogy minden résztvevő maximális figyelmet és segítséget kapjon a teljes folyamat során. Fontos tudnivalók • Egy workshop megvásárlása egy fő részvételére jogosít, aki egyedül vehet részt az oktatáson, kísérő nélkül. • Az elkészített alkotás minden esetben a résztvevő tulajdonát képezi. • Az epoxigyanta hosszú kötési ideje miatt az alkotások nem vihetők haza azonnal. • Az elkészült munkákat várhatóan körülbelül 2 héttel a workshop után tudod átvenni a helyszínen. • A kisebb méretű alkotások futárszolgálattal is kérhetők, a nagyobb méretű munkák személyes átvétellel vihetők el. • A workshop várható időtartama 5–6 óra, azonban a befejezés pontos időpontja csoportonként eltérhet. Kérdés esetén itt keress minket: info@emerenciabencsik.com A workshop helyszíne: 1154 Budapest, Bezerédj Pál utca 2. Workshopjainkon kizárólag 18. életévüket betöltött résztvevőket áll módunkban fogadni.
Tenger/kör 38 cm személyes átvétel, Tenger/kör 38 cm futárral, Tenger/kör 60 cm személyes átvétel, Tenger/50x50 cm személyes átvétel, Tenger/50x70 cm személyes átvétel, Óra/személyes átvétel, Óra/futárral, Kép-kör-38cm/személyes átvétel, Kép-kör-38cm/futárral, Tálca/személyes átvétel, Tálca/futárral, Tortaállvány/személyes átvétel, Tortaállvány/futárral, Absztrakt kép 50x50 cm személyes átv., Absztrakt kép 50x70cm személyes átv.